Murodjon Ahmadalijev (s. 2. marraskuuta 1994 Namangan) on uzbekistanilainen nyrkkeilijä ja olympiamitalisti. Ahmadalijev saavutti olympiapronssia Rio de Janeirossa 2016 kääpiösarjassa eli 56 kg painoluokassa. Ahmadalijev voitti hopeaa vuoden 2015 MM–kilpailuissa. Aasian-mestaruuskilpailuissa hän on voittanut kultaa vuonna 2017 ja hopeaa 2015. Ahmadalijev siirtyi ammattilaiseksi vuonna 2018. Ensimmäisen ammattilaisottelunsa hän otteli maaliskuussa 2018, jolloin hän voitti argentiinalaisen David Michel Pazin. Heinäkuuhun 2019 mennessä hän oli otellut kuusi ammattilaisottelua, jotka kaikki hän on voittanut. Näistä viisi oli tullut tyrmäyksellä.